
NOTĂ DE PREZENTARE

Textul de faţă reprezintă curriculum-ul disciplinei Limba şi literatura română pentru clasa a IV-a, urmărind formarea şi dezvoltarea progresivă la elevi a competenţelor esenţiale ale comunicării orale şi scrise, precum şi familiarizarea acestora cu texte literare şi nonliterare, semnificative din punctul de vedere al vârstei cuprinse între 8/9 ani. Se urmăreşte, totodată, structurarea la elevi a unui ansamblu de atitudini şi de motivaţii care vor încuraja şi sprijini ulterior studiul limbii şi al literaturii române. 

De altfel, scopul studierii disciplinei Limba şi literatura română în perioada şcolarităţii obligatorii este acela de a forma progresiv un tânăr cu o cultură comunicaţională şi literară de bază, capabil să înţeleagă lumea din jurul său, să comunice şi să interacţioneze cu semenii, exprimându-şi gânduri, stări, sentimente, opinii etc., să fie sensibil la frumosul din natură şi la cel creat de om, să-şi utilizeze în mod eficient şi creativ capacităţile proprii pentru rezolvarea unor probleme concrete în viaţa de zi cu zi, să poată continua în orice fază a existenţei sale procesul de învăţare.

În acest sens, curriculum-ul de faţă are la bază modelul comunicativ-funcţional, model ce presupune dezvoltarea integrată a capacităţilor de receptare orală, de exprimare orală, respectiv de receptare a mesajului scris (“citirea/lectura”) şi de exprimare scrisă. 

Debutul şcolarităţii la 6 ani a determinat reconfigurarea demersului didactic din perspective multiple: la nivelul curriculum-ului şcolar, al gestiunii activităţii de învăţare şi de predare şi, nu în ultimul rând, al evaluării. Operându-se unele schimbări la nivelul obiectivelor de referinţă pentru clasele I şi a II-a, în vederea relaxării ritmului de lucru (în special la clasa I) şi a realizării individualizării demersului didactic, s-a urmărit găsirea unor soluţii profesioniste pentru nevoile de şcolarizare impuse de diferenţele de vârstă cronologică, dar şi de diferenţele de dezvoltare psihologică şi emoţională a elevilor. Modificarea obiectivelor de referinţă a impus o reclădire a activităţilor de învăţare şi a conţinuturilor, în vederea realizării corelaţiilor adecvate. Toate acestea au determinat anumite schimbări şi în ceea ce priveşte metodologia construirii parcursului didactic, fără de care nu se pot obţine rezultatele dorite.

Obiectivele de referinţă formulate pentru clasa a III-a sunt concepute în progresie, realizându-se corelaţiile cu obiectivele urmărite în clasele I şi a II-a, propunându-se activităţi de învăţare cât mai potrivite pentru atingerea obiectivelor propuse.  

Astfel, curriculum-ul şcolar al disciplinei Limba şi literatura română pentru ciclul primar creează, prin ansamblul obiectivelor de referinţă, o hartă echilibrată a ceea ce înseamnă competenţă de comunicare la această vârstă, accentuând asupra elementelor de interacţiune în grup, de cooperare etc.  Activităţile de învăţare recomandate au fost selectate astfel încât să fie de tip productiv, să ofere o motivaţie intrinsecă pentru învăţare şi să aibă un sens pentru copil, altfel acestea ar fi fost consumatoare de timp, iar rezultatele ar fi fost de suprafaţă. Prin statutul lor orientativ, ele lasă învăţătorului libertatea de a le utiliza selectiv, de a le adapta la grupul de elevi cu care lucrează, în funcţie de parcurgă pe toate sau poate folosi  alte exemple care i se par mai potrivite pentru atingerea obiectivului propus. Schimbările făcute în cadrul ariei Limbă şi comunicare au fost susţinute prin introducerea unor strategii cât mai diverse de predare/învăţare, de o nouă modalitate de organizare a timpului şcolar pe activităţi monodisciplinare şi transdisciplinare şi de utilizare a unor instrumente adecvate de evaluare.

Prezentul document cuprinde:

· Obiective cadru (urmărite pe parcursul ciclului primar)
· Obiective de referinţă urmărite pe parcursul fiecărei clase
· Activităţi de învăţare pentru fiecare obiectiv de referinţă (sugestii de exerciţii/activităţi care pot conduce la atingerea obiectivelor)
· Conţinuturi
· Standarde curriculare de performanţă pentru finele învăţământului primar.
I. Obiective cadru
1. Dezvoltarea capacităţii de receptare a mesajului oral

2. Dezvoltarea capacităţii de exprimare orală

3. Dezvoltarea capacităţii de receptare a mesajului scris (citirea/lectura)

4. Dezvoltarea capacităţii de exprimare scrisă

OBIECTIVE DE REFERINŢĂ
 ŞI EXEMPLE DE ACTIVITĂŢI DE ÎNVĂŢARE
1.
Dezvoltarea capacităţii de receptare a mesajului oral

	
	Obiective de referinţă
	Exemple de activităţi de învăţare

	
	La sfârşitul clasei a IV-a elevul va fi capabil:
	Pe parcursul clasei a IV-a se recomandă următoarele activităţi:

	1.1.
	să sesizeze legătura logică dintre secvenţele unui mesaj oral (raporturi cauză-efect etc.)
	· formulare de întrebări pentru sesizarea raporturilor logice de tipul: din ce cauză? cu ce condiţie?;

· exerciţii de discriminare a elementelor esenţiale de cele de detaliu din mesajul comunicat/receptat;

	1. 2.
	să identifice sensul unui cuvânt necunoscut cu ajutorul dicţionarului
	· folosirea dicţionarelor pentru identificarea sensului cuvintelor necunoscute întâlnite în mesajele orale;
· exerciţii de stabilire a sensului unui cuvânt necunoscut prin raportare la contextul în care apare şi de confruntare cu sensul/sensurile oferite de dicţionare;
· exerciţii de înlocuire a cuvântului necunoscut prin sinonime, antonime identificate în dicţionare;

	1.3.
	să sesizeze structurile gramaticale (morfologice şi sintactice) corecte sau incorecte dintr-un mesaj ascultat
	· exerciţii de discriminare a structurilor gramaticale (morfologice şi sintactice) corecte de cele incorecte în fluxul enunţului etc.;

	1.4.
	să recepteze corect mesajul în funcţie de condiţiile comunicării
	· exerciţii de receptare auditivă a cuvintelor noi din textele literare;

· exerciţii de ascultare a unor mesaje în diferite condiţii de comunicare; 

· exerciţii de identificare a unor cauze care împiedică înţelegerea mesajului (voce slabă, zgomotul, pronunţarea incorectă, neatenţia);

· exerciţii de sesizare a corespondenţei elementelor verbale cu cele nonverbale (gesturi, mimică) în comunicare etc.;

	1.5.
	să manifeste atenţie şi toleranţă faţă de partenerul de dialog


	· activităţi de grup pe teme diferite;

· exerciţii cu argumente pro şi contra pe o temă dată;

· discuţii libere pe teme date;

· jocuri de rol, dramatizări.


2.
Dezvoltarea capacităţii de exprimare orală
	
	Obiective de referinţă
	Exemple de activităţi de învăţare

	
	La sfârşitul clasei a IV-a elevul va fi capabil:
	Pe parcursul clasei a IV-a se recomandă următoarele activităţi:

	2.1.
	să construiască pe baza planului de idei propriu un text oral scurt
	· exerciţii de identificare a elementelor semnificative ce trebuie transmise prin mesaj; 

· exerciţii de reformulare a unui mesaj; 

· exerciţii de stabilire a ideilor în jurul cărora se organizează o temă dată; 

· activităţi de comunicare pe baza unui plan de idei realizat anterior;

	2.2
	să rostească mesaje, utilizând pronunţarea şi intonaţia adecvată
	· exerciţii de dicţie şi de ortoepie; 

· exerciţii de pronunţare a numeralelor cardinale complexe;

· jocuri de cuvinte; 

· exerciţii de rostire corectă a cuvintelor cu probleme de accentuare; 

· exerciţii de reglare a intonaţiei, a tonului şi a vitezei proprii de a vorbi; 

· exerciţii de recitare a unor poezii;

· exerciţii de punere în scenă a unor povestiri etc.;

	2.3.
	să redea prin cuvinte proprii conţinutul unui text citit sau al unui mesaj audiat 
	· exerciţii de trecere de la vorbirea directă la vorbirea indirectă;

· exerciţii de utilizare în contexte diverse, a achiziţiilor lexicale noi;

· povestirea orală a unor texte literare/nonliterare citite sau mesaje audiate;

	2.4
	să-şi adapteze vorbirea la diferite situaţii de comunicare 
	· exerciţii de dialog cu persoane diferite;

· conversaţii pe teme cunoscute;

· exerciţii de simulare a unor situaţii de comunicare cu parteneri diverşi (părinţi, profesori, colegi, vecini etc), pe teme diverse;
· exerciţii de adaptare a elementelor de comunicare nonverbală la comunicarea verbală în situaţie de dialog etc.;
· simularea unor situaţii de comunicare (convorbiri telefonice, dialoguri formale şi informale de diverse tipuri) în cadrul cărora elevii să realizeze acte de vorbire precum: utilizarea formulelor de salut, de prezentare, de permisiune, de solicitare; formularea unor întrebări sau a unor răspunsuri; povestirea unor fapte şi întâmplări;

· exerciţii de exprimare a acordului/dezacordului prin propoziţii afirmative/negative;

	2.5.
	să integreze adecvat, în exprimarea orală proprie, elementele de construcţie a comunicării studiate


	· exerciţii de utilizare a substantivelor în genitiv şi în dativ;

· exerciţii de utilizare în comunicarea orală a unor părţi de propoziţie studiate; 

· exerciţii de construire a propoziţiilor simple şi a propoziţiilor dezvoltate; 

· exerciţii de transformare a propoziţiilor simple în propoziţii dezvoltate şi invers;

· exerciţii de completare a unor enunţuri cu elemente de construcţie a comunicării învăţate (substantiv, numeral, adjectiv, pronume, verb); 

· exerciţii de stabilire a acordurilor gramaticale;

	2.6.
	să manifeste independenţă în situaţiile de comunicare 
	· exersarea actelor de vorbire: utilizarea formelor de salut, de prezentare, de permisiune, de solicitare, formularea unor întrebări sau a unor răspunsuri, povestirea unor fapte şi întâmplări, exprimarea acordului sau dezacordului în legătură cu un fapt sau cu atitudinea unei persoane;

· exerciţii de dezvoltare a iniţiativei comunicative şi a curajului de a interveni în actul comunicării; 

· exerciţii de rezolvare a unor probleme în grup pentru dezvoltarea cooperării şi a concurenţei; 

· exerciţii de exprimare a propriilor opinii în legătură cu un fapt cunoscut etc.


3.
Dezvoltarea capacităţii de receptare a mesajului scris (citirea / lectura)

	
	Obiective de referinţă
	Exemple de activităţi de învăţare

	3.1
	să sesizeze rolul ilustraţiilor ce însoţesc un text
	· exerciţii de recunoaştere a corespondenţei dintre mesajul transmis de ilustraţie şi cel transmis de texte;

· exerciţii de asociere a unor momente dintr-o naraţiune cu ilustraţiile corespunzătoare;

· exerciţii de ordonare a ilustraţiilor după succesiunea momentelor acţiunii prezentate de text;
· exerciţii de identificare a elementelor prezente în ilustraţii care completează informaţia transmisă de diverse texte, afişe sau articole din revistele pentru copii;

	3.2.
	să desprindă idei principale şi informaţii de detaliu dintr-un text citit (literar-nonliterar)
	· exerciţii de delimitare a unui text narativ în fragmente logice; 

· exerciţii de identificare a temei din poeziile studiate;

· exerciţii în care se solicită completarea unor enunţuri lacunare cu informaţii de detaliu desprinse din textul suport;

· exerciţii de povestire a fiecărui fragment; 

· exerciţii de formulare a ideilor principale într-o succesiune logică;

· exerciţii de ordonare într-o succesiune logică a întâmplărilor prezentate într-un text citit; 

· exerciţii de identificare a determinanţilor spaţiali şi temporali ai acţiunii;

· selectarea din text a caracteristicilor fizice şi morale ale personajelor;

· grupări de personaje în funcţie de anumite caracteristici;

· exerciţii de discutare a textelor narative citite, în funcţie de următorii parametri: “cine” (personajele), „ce face?” (acţiunea), „când”, “unde” (plasarea acţiunii în timp şi spaţiu), “cum” (modul de desfăşurare a acţiunii); 

· exerciţii de citire explicativă şi selectivă pentru desprinderea informaţiilor esenţiale şi de detaliu dintr-un text citit;

	3.3
	să citească conştient, corect, fluent şi expresiv texte cunoscute
	- exerciţii de marcare prin intonaţie a semnului întrebării, a semnului exclamării, a virgulei – în enumerare şi pentru vocativ; exerciţii de marcare prin pauză a punctului şi a *punctelor de suspensie dintr-un text citit; 

· exerciţii de identificare a cuvintelor cu aceeaşi formă, dar cu înţeles asemănător şi de recunoaştere a sensului din text;
· exerciţii de reglare a intensităţii şi volumului vocii precum şi a ritmului vorbirii corespunzător încărcăturii afective a mesajului;

· explicarea rolului pe care îl au semnele de punctuaţie învăţate studiate în textele citite;

	3.4
	să citească în mod conştient şi corect un scurt text necunoscut
	· exerciţii de citire a unor texte la prima vedere, cu adaptarea ritmului şi intonaţiei impuse de semnele de punctuaţie etc.;

	3.5.
	să identifice secvenţele narative, dialogate şi descriptive dintr-un text 
	· exerciţii de identificare a elementelor descriptive dintr-un text; 

· exerciţii de prezentare a imaginii de ansamblu a spaţiului sau a obiectului descris; 

· exerciţii de identificare a dialogului prezent într-un text narativ; 

· exerciţii de evidenţiere a diferenţelor dintre o descriere şi un dialog; 

· exerciţii de recunoaştere şi de prezentare sumară a trăsăturilor fizice şi sufleteşti ale personajelor; 

	3.6.
	să recunoască în textele studiate elementele de construcţie a comunicării învăţate 
	· exerciţii de recunoaştere a părţilor principale de propoziţie;

· exerciţii de recunoaştere a părţilor secundare de propoziţie;

· exerciţii de diferenţiere a propoziţiilor simple de cele dezvoltate;

· exerciţii de identificare a acordului dintre subiect şi predicat; 

· exerciţii de acord al adjectivului cu substantivul determinat;

	3.7.
	să manifeste interes şi iniţiativă pentru lectura unor texte variate literare sau nonliterare
	· activităţi de alegere a lecturii în funcţie de gusturi; 

· prezentarea unor lecturi individuale suplimentare celei impuse,

· lectura unor articole din revistele pentru copii;

· vizite la biblioteca şcolii, săli de lectură etc.

· conversaţii în grup, în care elevii să pună întrebări şi să dea răspunsuri referitoare la un text citit etc.


4. Dezvoltarea capacităţii de exprimare scrisă

	
	Obiective de referinţă
	Exemple de activităţi de învăţare

	
	La sfârşitul clasei a IV-a elevul va fi capabil să:
	Pe parcursul clasei a IV-a se recomandă următoarele activităţi:

	4.1
	să aplice în mod conştient regulile de ortografie şi de punctuaţie 


	· copieri, transcrieri selective, dictări de enunţuri sau de texte ce conţin ortograme, numerale compuse, adjective terminate în “-iu”, verbele “a fi” şi “ a lua”;

· exerciţii de ortografie: de recunoaştere a formei corecte de scriere, de selectare, de completare, de punere în corespondenţă, de compunere de enunţuri;
· exerciţii de utilizare a cratimei în scrierea ortogramelor şi a liniuţei de despărţire în silabe în scrierea cuvintelor care nu încap la sfârşitul rândului; 

· exerciţii de ortografiere a formelor flexionare ale părţilor de vorbire folosite în texte redactate; 

· exerciţii de utilizare a semnelor de punctuaţie (punctul, linia de dialog, virgula în enumerare şi pentru vocativ, semnul întrebării, semnul exclamării, ghilimelele în citarea de titluri de texte sau nume de reviste, citarea cuvintelor unei persoane sau citarea fragmentelor unor texte); 

· jocuri gramaticale de corectare a greşelilor de ortografie (jocuri gramaticale de corectare a greşelilor de scriere (folosirea ortogramelor studiate, a numeralelor compuse, a adjectivelor terminate în “-iu”, a verbelor “a fi” şi     “a lua”) şi de punctuaţie;
· autodictări, autocorectări, corectare în perechi etc.;

	4.2
	să alcătuiască povestirea unui text literar după un plan simplu de idei
	· exerciţii de împărţire a textului în unităţi logice de conţinut; 

· exerciţii de formulare a ideilor principale; 

· exerciţii de dezvoltare a ideilor principale într-un şir de enunţuri cu înţeles logic;

· exerciţii de transformare a unei secvenţe dialogate în povestire, cu folosirea adecvată a timpurilor verbelor şi a persoanei verbului şi pronumelui etc.;

	4.3.
	să redacteze diverse texte de mică întindere adaptându-le destinaţiei şi scopului comunicării
	· exerciţii de formulare a unor enunţuri interogative şi enunţiative (propriu-zise şi exclamative);

· exerciţii de transpunere a unor idei într-un şir de enunţuri cu o succesiune logică; 

· exerciţii de descriere a unor obiecte / fenomene / fiinţe; 

· exerciţii de utilizare corectă, în scris, a unor elemente de relaţie pentru a asigura succesiunea logică a propoziţiilor în textul redactat (apoi, deci, la început, în primul rând/ în al doilea rând, prima oară/ a doua oară etc.); 

· exerciţii de elaborare a planului simplu de idei şi a planului dezvoltat al unui text studiat;

· exerciţii de elaborare a planului iniţial al compunerii; 

· exerciţii de elaborare a unor compuneri: după un suport vizual, cu început/sfârşit dat, după un plan dat sau plan propriu de idei, pe baza unor cuvinte şi a unor expresii date, cu titlu dat, liberă, narativă, *în care se introduce dialogul; 

· exerciţii de redactare a unor tipuri diverse de texte cu destinaţie specifică: invitaţia, *scrisoarea;

· antrenament de structurare a textului scris în cele trei părţi: introducere, cuprins şi încheiere etc.;

	4.4
	să utilizeze corect, în textele redactate, elementele de construcţie a comunicării studiate
	· exerciţii de stabilire a acordului dintre predicat şi subiect; 

· exerciţii de stabilire a acordului dintre adjectiv şi substantivul determinat etc.; 

· exerciţii de completare corectă a propoziţiilor lacunare cu structurile morfologice învăţate; 

· exerciţii de construire corectă a propoziţiilor simple şi a propoziţiilor dezvoltate;
· exerciţii de transformare a propoziţiilor simple în propoziţii dezvoltate prin adăugarea de adjective, *numerale cu valoare adjectivală plasate înainte /după substantiv;

· exerciţii de transformare a propoziţiilor simple în propoziţii dezvoltate prin adăugarea unor părţi secundare de propoziţie;

· exerciţii de completare a unor propoziţii cu atribute, pentru a prezenta trăsăturile personajelor, şi/sau complemente, pentru a reda circumstanţele unei acţiuni;

· *exerciţii de transformare, în propoziţie, a subiectului multiplu în subiect simplu şi invers;

	4.5
	să aşeze corect în pagină textele scrise, respectând scrierea cu alineate pentru a marca trecerea de la o idee la alta
	· exerciţii de aşezare corectă a textului în pagină; 

· exerciţii de plasare corectă a alineatelor;

· transcrierea în ordine logică a unor fragmente date pentru a reconstitui un text;

	4.6.
	să manifeste interes şi spirit critic faţă de redactarea diverselor tipuri de texte
	· exerciţii de redactare de texte narative, descriptive, dialogate şi funcţionale etc.

· exerciţii de selectare a vocabularului adecvat;

· exerciţii de înlocuire a unor expresii şi cuvinte cu echivalentele cerute de context; 

· exerciţii de formulare a unor opinii şi puncte de vedere proprii referitoare la modul de redactare şi de prezentare a textelor etc.


Conţinuturile învăţării
1.
Formarea capacităţii de lectură/citire

· Cartea (actualizare). Rolul ilustraţiilor
.

· Textul literar

Textul narativ (actualizare). Delimitarea textului în fragmente logice. Dialogul ca element constitutiv al unui text narativ. Recunoaşterea determinanţilor spaţiali şi temporali ai acţiunii. Personajul literar - trăsături fizice, trăsături morale.

Poezii cu tematică diversă. Strofa. Versul.

· Textul nonliterar: afişul, articole din reviste pentru copii.
Tematica textelor trebuie să reflecte universul copilăriei şi valorile proprii acestuia. Autorii de manuale pot utiliza texte literare, în proză sau în versuri, sau texte nonliterare, de mică întindere, până la 250-300 de cuvinte. Gradul Aceştia vor avea libertatea de a decide cu privire la structurarea şi configurarea unităţilor de conţinut din programă, tratarea didactică originală a noţiunilor din programă.

2.
Formarea capacităţii de comunicare

· Comunicare orală
Componentele comunicării dialogate (actualizare). Factorii perturbatori ai comunicării. Adaptarea la particularităţile interlocutorului (actualizare). Formularea ideilor principale (actualizare). Povestirea orală a unui fragment dintr-un text narativ (actualizare). Povestirea orală a unor texte citite sau mesaje audiate. Factorii perturbatori ai comunicării. 
Intonarea propoziţiilor enunţiative (propriu-zise şi exclamative) şi interogative (actualizare). Constituirea de dialoguri în situaţii concrete sau imaginare. Elemente de comunicare nonverbală (gesturi, mimică) (actualizare).

Se recomandă ca elevii, folosindu-şi deprinderile de exprimare orală, să poată realiza următoarele acte de vorbire:

· utilizarea formulelor de salut, de prezentare, de permisiune, de solicitare;

· formularea unor întrebări sau a unor răspunsuri;

· povestirea unor fapte şi întâmplări;

· exprimarea acordului sau a dezacordului în legătură cu un fapt sau cu atitudinea unei persoane.

· Comunicare scrisă

Organizarea textului scris. Părţile componente ale unei compuneri: introducerea, cuprinsul, încheierea (actualizare). Planul iniţial al compunerii.
Ortografia şi punctuaţia. 

Scrierea corectă a cuvintelor. Utilizarea ortogramelor v-a/va; n-ai/nai; ce-l/cel; nu-l/n-o/nu-i/;    n-am/n-are/n-aţi/n-au etc. Semnele de punctuaţie (actualizare). Ghilimelele. *Punctele de suspensie
.

Contexte de realizare

a) Scrierea funcţională (cu scop practic, informativ). Invitaţia, *scrisoarea. 

b) Scrierea imaginativă (compuneri libere). Compunerea după un suport vizual (actualizare). Compunerea după plan dat (actualizare). Compunerea după un plan propriu de idei. Compuneri cu început/sfârşit dat (actualizare).Compunerea pe baza unor cuvinte şi a unor expresii date. Compunerea cu titlu dat. Compunerea narativă liberă. *Compunerea narativă în care se introduce dialogul.

c) Scrierea despre textul literar. Povestirea scrisă a unor fragmente din text (actualizare). Planul simplu de idei (actualizare). Formularea de întrebări în legătură cu conţinutul textului. Planul dezvoltat de idei. Povestirea unor texte de mică întindere după un plan de idei *Transformarea textului dialogat în text narativ. 

3.
Elemente de construcţie a comunicării

· Lexicul.

Cuvântul (actualizare). Cuvintele cu formă diferită şi sens asemănător (actualizare). Cuvintele cu sens opus (actualizare). Cuvintele cu aceeaşi formă, dar cu sens diferit.

· Noţiuni de fonetică (actualizare). Despărţirea cuvintelor în silabe (actualizare).

· Morfologia.

Verbul (actualizare). Persoana şi numărul (actualizare). Timpul: prezent, trecut (toate formele), viitor (forma literară). Funcţia sintactică: predicat. Probleme de ortografie şi de ortoepie a verbelor  “a fi” şi “a lua”.

Pentru recunoaştere şi pentru analiză, se utilizează texte care conţin verbe personale, la diateza activă, modul indicativ (timpurile prezent, trecut, viitor – forma literară). Verbul "a fi" este utilizat numai cu valoare predicativă. Nu este utilizată terminologia gramaticală.

Substantivul (actualizare). Genul. Numărul. Funcţia sintactică: subiect (actualizare); parte secundară de propoziţie.
Pronumele (actualizare). Pronumele personal. Numărul. Persoana. Genul. Pronumele personal de politeţe (actualizare). Funcţia sintactică: subiect (actualizare); *parte secundară de propoziţie.
Pentru recunoaştere şi pentru analiză, se utilizează texte care conţin pronume personale cu formă accentuată sau neaccentuată, precedate sau neprecedate de prepoziţii, în cazurile nominativ, genitiv, dativ, acuzativ. Nu este folosită terminologia gramaticală.

Numeralul (actualizare). Probleme de ortografie şi ortoepie: numeralele cardinale compuse, numeralul ordinal. 
Pentru recunoaştere şi pentru analiză, se utilizează texte care conţin numerale cardinale (simple şi compuse) şi numerale ordinale. Nu este folosită terminologia gramaticală.

Adjectivul (actualizare). Acordul adjectivului în gen şi număr cu substantivul pe care îl determină.

Poziţia adjectivului faţă de substantiv în propoziţie. Ortografia adjectivelor terminate în "-iu".
Pentru recunoaştere şi pentru analiză, se utilizează texte care conţin adjective propriu-zise şi provenite din participiu, variabile la gradul pozitiv. Nu este folosită terminologia gramaticală.

· Sintaxa propoziţiei. 

Propoziţia (actualizare). Propoziţia simplă şi propoziţia dezvoltată. *Propoziţia enunţiativă, afirmativă negativă.
Predicatul verbal.

Subiectul. Subiectul simplu şi *subiectul multiplu. Părţile de vorbire prin care se exprimă subiectul (substantiv, pronume personal). Acordul predicatului cu subiectul.

Atributul - parte secundară de propoziţie care determină un substantiv. Atributul exprimat prin: substantiv, adjectiv, *numeral cu valoare adjectivală.

Se studiază numai atribute substantivale în care substantivul este în cazul genitiv şi acuzativ cu prepoziţie şi atribute exprimate prin numeral cu valoare adjectivală. Nu este folosită terminologia gramaticală.

Complementul - parte secundară de propoziţie care determină un verb. Complementul exprimat prin substantiv. *Complementul exprimat prin pronume.

Standarde curriculare de performanţă

la finele învăţământului primar

	
	Obiectiv cadru
	Standard

	1.
	Dezvoltarea capacităţii de receptare a mesajului oral
	S1. Desprinderea semnificaţiei globale şi a unor informaţii de detaliu din mesajul ascultat

S2. Desprinderea sensului unui cuvânt nou prin raportare la contextul mesajului ascultat

	2.
	Dezvoltarea capacităţii de exprimare orală
	S3. Adaptarea mesajului la partener în situaţii de comunicare dialogată 

S4. Formularea unor enunţuri corecte din punct de vedere fonetic, lexical şi gramatical

S5. Povestirea orală a unui text narativ cunoscut pe baza unui plan de idei

	3.
	Dezvoltarea capacităţii de receptare a mesajului scris (citirea / lectura)
	S6. Citirea conştientă şi corectă a unui text 

S7. Formularea ideilor principale ale unui text narativ

S8. Identificarea secvenţelor narative, descriptive şi dialogate dintr-un text citit

S9. Desprinderea unor trăsături fizice şi morale ale personajelor dintr-un text citit

	4.
	Dezvoltarea capacităţii de exprimare scrisă
	S10. Alcătuirea unui plan simplu de idei al unui text narativ

S11. Redactarea unui scurt text narativ propriu, pe baza unui plan de idei

S12. Redactarea unor texte scurte cu destinaţie specială (bilet, felicitare, carte poştală, invitaţie)

S13. Redactarea de texte cu respectarea regulilor de despărţire a cuvintelor în silabe, a celor ortografice şi de punctuaţie studiate, a aşezării corecte în pagină şi a scrisului lizibil

S14. Redactarea unor texte corecte din punct de vedere lexical şi gramatical


�	Obiectivele de referinţă pentru clasa a IV-a se bazează pe obiectivele de referinţă pentru clasele I – a III-a, pe care le integrează şi le dezvoltă.


�	Ceea ce apare cu scris îngroşat reprezintă o noţiune nouă.


� Elementele de conţinut marcate cu asterisc reprezintă curriculum la decizia şcolii.

